Equilor Blog – Pénzügy, Devizakereskedés, Árupiaci kereskedés, Részvénykereskedés, Portfóliókezelés, Privát Banking Alulértékeltek lehetnek a portugál részvények – Equilor Blogbejegyzések
WordPress.org	Alulértékeltek lehetnek a portugál részvények
Az európai válság egyik Achilles-sarka egyértelműen Portugália volt, azonban egy legutóbbi előrejelzés szerint a befektetők kezdhetik dörzsölni a tenyerüket. A Saxo Bank optimista elemzést adott ki a portugál részvényekről. A dán bank úgy látja, hogy a portugál PSI 20 index P/B alapú árazása a 2012-es válságkori szinten áll, miközben a fundamentumok már javulást mutatnak. A részvénypiacnak egyfelől a portugál bankszektorban a banki portfóliók tisztítása, így a nemteljesítő hitelek állományának lefaragása és a céltartalékok leépítése adhat lökést, másfelől az erősödő turizmusból származó bevételek. A Saxo ugyanakkor felhívja a figyelmet arra, hogy a portugál és az egész európai részvénypiacra továbbra is a gazdasági lassulás jelenti a legnagyobb fenyegetettséget. A Saxo emellett a portugál bankszektor feltőkésítési tervének kidolgozását sürgeti. A Saxo a PSI 20 indexre 7000 pontos célárat fogalmazott meg 2018 év végére, amely a tegnapi záróértékhez képest mintegy 35%-os felértékelődési potenciált jelent.
Eközben az EKB alelnöke, a portugál származású Vitor Constancio továbbra is a nemteljesítő-hitelek (NPL) méretében látja az európai bankszektor legnagyobb kihívását. A Börse Zeitungban megjelent cikke alapján az európai rossz hitelek összege eléri az 1 billió eurót, noha a teljes hitelállományra vetített arány a 2013-as 8%-ról már 6%-ra olvadt. Ennek ellenére jelentős különbségek fedezhetők fel a tagországoknál, hiszen 6 országban ez az arány meghaladja a 10%-ot. Constancio szerint nincs egyelemű megoldás a problémára, azzal szemben összehangolt stratégiával kell fellépni. Emellett emlékeztet arra is, hogy a banki NPL állományért a felvásárlók jóval kisebb összeget ajánlanak, mint amennyiért a bankok megszabadulnának a nemteljesítő hiteleiktől, emiatt a portfólió tisztítás lassú ütemben zajlik.
Címkék: bankszektor, EKB, Portugália	« Az Exxon kiállt az orosz szankciók ellen	Coeure: az EKB nem tárgyalt semmiféle módosítást »